Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: törvény végrehajtására kiadott 30/1997. (IV. 30.) FM rendelet (a továbbiakban: R.) 37., 38. és 39. §-aiban foglaltaknak megfelelően a vadászvizsga tartalmi feltételeiről és a
Paragraph Index: 328

b) Elméleti vizsgarész: A vizsga írásbeli (teszt), illetve szóbeli tételből áll, amit faj- és trófeaismereti feladat egészít ki. Az írásbeli vizsgán a jelöltnek 50 kérdést tartalmazó tesztlapot kell kitöltenie. A megfelelt eredményhez a jelöltnek legalább 38 kérdésre kell hibátlanul válaszolnia. Szóbeli vizsgára a jelölt csak az eredményes írásbeli vizsga, illetve a faj- és trófeaismereti vizsgarész letétele után bocsátható. A szóbeli vizsgán a jelölt 7 kérdést tartalmazó tételt húz. Eredménytelen a szóbeli vizsga akkor, ha a jelölt a tételen szereplő alapvető fontosságú (félkövér betűtípussal nyomtatott) kérdések valamelyikére, illetve a kiegészítő (normál betűtípussal nyomtatott) kérdések közül kettőre egyáltalán nem tud helyes választ adni. A faj- és trófeaismeret felmérésére szolgáló 200 db-os diasorozatból, illetve fényképanyagból minden vizsgázónak 15 db vetített diát, vagy fényképet kell megtekintenie. A bemutatott képeken 10 nagyvad és 5 apróvad fajnak, továbbá védett állatfajnak a teljes alakos, illetve trófeás képe látható. A felismerésre és a válaszra képenként 20 másodperc áll rendelkezésre. Megfelelt a vizsgázó, ha minden nagyvadat és apróvadat, illetve védett fajt felismert, és a trófeát 7 esetben helyesen minősítette. Bármelyik eredménytelen vizsgarész a következő vizsga időpontjában megismételhető. Abban az esetben, ha a vizsgázó saját hibájából 6 hónapon belül nem tesz eredményes vizsgát, a teljes vizsgát új vizsgaként kell megismételnie. Solymász kiegészítő vizsga

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes